open-index/open-wikipedia-markdown huggingface dataset:
భగీరథుడు

**భగీరధుడు** గంగను భువికి తీసుకు వచ్చిన మహాముని. హిందూ సాహిత్యంలో ఇక్ష్వాకు రాజవంశానికి చెందిన పురాణ రాజు. హిందూ నది దేవత గంగాగా వ్యక్తీకరించబడిన పవిత్రమైన గంగానదిని స్వర్గం నుండి భూమిపైకి తపస్సు చేయడం ద్వారా తీసుకువచ్చిన పురాణానికి అతను బాగా పేరు పొందాడు. సగరుడు, అతని కొడుకు అసమంజసుడూ తపసు చేసినా ప్రయోజనం లేకపోయింది. అసమంజసుని కొడుకు అంశుమంతుడు. ఆంశుమంతుని కొడుకు దిలీపుడు. అతని కుమారుడు భగీరధుడు.
## పురాణ కథనం
thumb|శివుని శిరసు మీదకు దూకుతున్న గంగాదేవి.|357x357px
### భగీరథ ప్రయత్నం
సూర్యవంశపు రాజైన సగరునకు కేశిని, సుమతి అను ఇద్దరు భార్యలు. కేశినికి అసమంజసుడను ఒక కుమారుడు, సుమతికి 60 వేల మంది కుమారులు కలిగారు.

భగీరథుని ముత్తాత అయిన సగర రాజు ఒకసారి అశ్వమేధ యాగం చేస్తాడు. అయితే ఆ యాగం అశ్వాన్ని ఇంద్రుడు దొంగిలించి, పాతాళంలో కపిల మహర్షి తపస్సు చేస్తున్న ప్రదేశంలో దేవత జంతువును నిర్బంధిస్తాడు. సగరుని 60,000 మంది కుమారులు పాతాళంలో నిర్బందించి ఉన్న గుర్రాన్ని కనుగొంటారు, అప్పుడు వారు తమ బొంగురు శబ్దాలతో కపిలమహర్షిని కలవరపరుస్తారు. కోపోద్రిక్తుడైన కపిలమహర్షిని సగరుని 60,000 మంది కుమారులు, ఋషి అగ్ని నేత్రాలచే బూడిదగా మారతారు.వారికి ఉత్తమగతులు లభించాలంటే దివిజ గంగను పాతాళానికి తేవలసి ఉంది. అది పొందేవరకు సగరుని కుమారుల అంత్యక్రియలను నిర్వహించే బాధ్యత తరతరాలుగా సంక్రమించింది.

భగీరథుడు అయోధ్య సింహాసనాన్ని అధిరోహించిన తరువాత, తన తాతలకు ఉత్తమ గతులు ప్రాప్తించాలని, గంగా దేవిని ప్రార్థించడానికి హిమాలయాల్లో తపస్సు చేస్తాడు. భగీరథుడు దీక్షకు గంగాదేవి ప్రత్యక్షమై, స్వర్గం నుండి భూమికి దిగితే, తన దూకుడు శక్తిని నిలబెట్టుకోవడం కష్టమని, దానిని తట్టుకోవాలంటే జడలుకట్టిన జుట్టు, నీల కంఠం ఉన్న శివుడు మాత్రమే దానికి నిలబడశక్తి ఉందని, అందువలన శివుని అనుగ్రహం పొందమని గంగ భగీరథుడికి చెప్పింది.

భగీరధుడు శివునికోసం తపసు చేశాడు. అనుగ్రహించిన శివుడు దిజ గంగను భువికి రాగానే తన తలపైమోపి, జటాజూటంలో బంధించాడు. భగీరధుని ప్రార్థనతో ఒక పాయను నేలపైకి వదిలాడు. భగీరధుని వెంట గంగ పరుగులు తీస్తూ సాగింది. దారిలో జహ్నముని ఆశ్ర్రమాన్ని ముంచెత్తి, "జాహ్నవి" అయ్యింది. ఆపై సాగరంలో ప్రవేశించి, పాతాళానికి చేరి, సగరుని పుత్రులకు ఉత్తమ గతులను కలుగజేసింది.<

### భగీరథ ప్రయత్నం
ఈ పురాణ కథన ఆధారంగా భగీరథ ప్రయత్నం అనే మాట వాడుకలోకి వచ్చింది. అతని కృషికి గుర్తుగా, దేవప్రయాగ వద్ద అలకనంద నదిలో కలిసే వరకు నది ప్రధాన ప్రవాహాన్ని స్థానికులు భాగీరథి అని పిలుస్తారు. పాతాళం వైపు ప్రవహిస్తున్నప్పుడు, గంగ జహ్నవి మహర్షి ఆశ్రమాన్ని ముంచెత్తింది. దేవత అహంకారాన్ని శిక్షించడానికి, ఋషి నదిని మింగేశాడు. భగీరథుని పట్టుదలతో కూడిన విన్నపంతో, ఋషి తన చెవి ద్వారా నదిని బయటకు నెట్టడానికి సమ్మతిస్తాడు. ఇది దేవతకు జాహ్నవి నది అనే పేరును తెచ్చి పెట్టింది.

## ఇవి కూడా చూడండి.

## మూలాలు

## ఇతర లింకులు
**[[:en:Dictionary of Hindu Lore and Legend|Dictionary of Hindu Lore and Legend]]* (ISBN 0-500-51088-1) by Anna L. Dallapiccola

వర్గం:హిందూమతం
బారా షహీద్ దర్గా (నెల్లూరు)

దాదాపు 300 సంవత్సరాల క్రితం  ఇస్లాం మత ప్రచారం కోసం సౌదీ నుంచి, మక్కా షరీఫ్‌ నుంచి 12 మంది  తరఖ్‌మాన్ల్‌ అనబడే వీరులు సంచరిస్తూ భారతదేశానికి వచ్చారు. ఆ సమయంలో కర్ణాటకలో హైదర్‌అలీ పరిపాలన, నెల్లూరులో నవాబుల పరిపాలన ఉండేది. వారు దేశంలో పర్యటిస్తున్నప్పుడు నెల్లూరు జిల్లా కొడవలూరు మండలం గండవరం చెరువు వద్ద  వారికి, ఇస్లామేతరులకు,  మధ్య యుద్ధం జరిగింది. ఈ యుద్ధంలో తరఖ్‌మాన్‌లు ప్రాణ త్యాగం చేశారు. అలా ప్రాణత్యాగం చేసిన వారిలో 12 మంది (బారాశహీద్‌లు) మొండాలను వారు వాహనాలుగా ఉపయోగించిన గుర్రాలు తీసుకుని వచ్చి నెల్లూరులోని దర్గామిట్ట నెల్లూరు చెరువు వద్ద పడేశాయి. ఆ మొండాలు భూమిలో కలిసి అక్కడే వారు సమాధులయ్యారు. భక్తులు ఆ ప్రదేశం లోనే వారికి సమాధులు వరుసగా నిర్మించి ఆరాధించడం మొదలెట్టారు.

ప్రతి సంవత్సరం ఇక్కడ మొహరం నెలలో జరిగే గంధ మహోత్సవానికి దేశ నలుమూలల నుంచి లక్షలాది భక్తులు హాజరవుతుంటారు.

## ఎలా చేరుకోవాలి
నెల్లూరు  బస్టాండ్ నుంచి 1 కి.మీ . దూరంలో ఉంది

## ఇవి కూడా చూడండి
రొట్టెల పండుగ, నెల్లూరు

## బయటి లింకులు

వర్గం:ఆంధ్రప్రదేశ్ దర్గాలు
వర్గం:ముస్లింల విశ్వాసాలు
వర్గం:నెల్లూరు జిల్లా దర్శనీయ స్థలాలు
వర్గం:ముస్లింల పవిత్ర స్థలాలు
1791

**1791** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* మార్చి: ఫ్రెంచి విప్లవం - ఫ్రాన్స్‌లో మెట్రిక్ విధానాన్ని అవలంబించాలని పార్లమెంటు చట్టం చేసింది.
* మే 3: పోలిష్-లిథువేనియన్ కామన్వెల్త్ పార్లమెంటు రాజ్యాంగాన్ని ప్రకటించుకుంది. ఐరోపాలో మొట్టమొదటి ఆధునిక క్రోడీకరించిన రాజ్యాంగం అది.
* జూలై 17: ఫ్రెంచ్ విప్లవం : పారిస్‌లో చాంప్ డి మార్స్ ఊచకోత జరిగింది.
* జూలై 11: వోల్టేర్ చితాభస్మాన్ని పారిస్‌లోని *పాంథియన్‌కు* తీసుకువెళ్ళారు
* ఆగస్టు 6: బెర్లిన్ (ప్రష్యా) లోని బ్రాండెన్‌బర్గ్ గేట్ నిర్మాణం పూర్తయింది.
* ఆగస్టు 7: జార్జ్ హమ్మండ్ గ్రేట్ బ్రిటన్ యొక్క మొదటి అమెరికా మంత్రిగా నియమితులయ్యారు. 
* ఆగస్టు 26: స్టీమ్ బోట్ కోసం జాన్ ఫిచ్ అమెరికా పేటెంటు పొందాడు.
* ఆగస్టు 30: *హెచ్‌ఎమ్‌ఎస్ పాండోరా* నౌక మునిగిపోయింది.
* ఆగస్టు 27: మూడవ ఆంగ్లో-మైసూర్ యుద్ధం : తెల్లచెర్రి యుద్ధం: సముద్రంలో పహరా కాస్తున్న ఒక బ్రిటిషు రాయల్ నేవీ గస్తీ దళాలు మైసూరు వెళ్తున్న ఒక ఫ్రెంచ్ కాన్వాయ్ లొంగదీసుకున్నాయి 
* తేదీ తెలియదు: టిప్పు సుల్తాన్ వేసవి విడిది ప్యాలెస్ నిర్మాణం పూర్తైంది.
* తేదీ తెలియదు: లక్నో లోని బరా ఇమాంబారా నిర్మాణం పూర్తైంది.
* 

*

## జననాలు

* ఏప్రిల్ 23: జేమ్స్ బుకానన్, అమెరికా మాజీ అధ్యక్షుడు. (మ.1868)
* ఏప్రిల్ 27 &#x2013; శామ్యూల్ మోర్స్, అమెరికన్ ఆవిష్కర్త (మ .1872 )
* సెప్టెంబర్ 22: మైకేల్ ఫెరడే, ఆంగ్ల రసాయన శాస్త్రవేత్త, భౌతిక శాస్త్రవేత్త. (మ.1867)
* డిసెంబరు 26: **ఛార్లెస్ బాబేజ్** ఇంగ్లీషు గణితశాస్త్రవేత్త, తత్త్వవేత్త, మెకానికల్ ఇంజనీరు. నమూనా ప్రోగ్రామబుల్ కంప్యూటర్ ను తయారు చేసాడు. (మ. 1871) 
* తేదీ తెలియదు: హరి సింగ్ నల్వా, సిక్కు ఖల్సా సైన్యంలో సేనాధిపతి (మ. 1837)

## మరణాలు
*

## పురస్కారాలు

## మూలాలు


*
వర్గం:1790లు
1616

**1616** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు
* జనవరి 10: ఇంగ్లీషు దౌత్యవేత్త *సర్ థామస్ రో* అజ్మీర్‌ కోటలో మొఘల్ చక్రవర్తి జహంగీర్‌ను దర్శించాడు.
* ఫిబ్రవరి 19: ఫిలిప్పైన్స్‌లోని మేయాన్ అగ్నిపర్వతం విస్ఫోటనాన్ని మొదటిసారి రికార్డు చేశారు.
* మార్చి 11: గెలీలియో గెలీలి పోప్ పాల్-Vను కలిసి కోపర్నికస్ ప్రతిపాదించిన సూర్య కేంద్రక సిద్ధాంతాన్ని బలపరిచి సూర్యుని చుట్టే భూమి తిరుగుతుందని నిర్ధ్వందంగా ప్రకటించాడు.
* మే 3: లాడన్ ఒడంబడికపై సంతకాలు జరిగాయి. ఫ్రాన్సులో వరుస తిరుగుబాట్లు నిలిచిపోయాయి.
* సెప్టెంబర్ 15: ఇటలీలోని ఫ్రాస్కాటీ నగరంలో ఐరోపాఖండం‌లోనే మొట్టమొదటి ఉచిత పబ్లిక్ స్కూల్ ప్రారంభమైంది.
* డిసెంబర్ 22: ఒక భారతీయ యువకుడు లండన్ నగరంలోని సెయింట్ డయోనిస్ బ్యాక్ చర్చిలో బాప్తిస్మము తీసుకుని పీటర్‌గా తన పేరును మార్చుకున్నాడు. ఆ విధంగా పీటర్ ఆంగ్లికన్ చర్చిలో క్రైస్తవ మతం స్వీకరించిన మొదటి భారతీయుడైనాడు.
### తేదీవివరాలు తెలియనివి
* నూర్‌హాచి తనను తాను చైనా చక్రవర్తిగా ప్రకటించుకున్నాడు. తరువాతి కాలంలో ఇతడు జిన్ సామ్రాజ్యాన్ని ఆరంభించాడు.

## జననాలు
* జనవరి 5:అలెక్జాండర్ వొన్ బోర్నాన్‌విల్లె, ఫ్లెమిష్ సైన్యాధ్యక్షుడు. (మ.1690)
* ఫిబ్రవరి 2:సెబాస్టియన్ బౌర్డాన్, ఫ్రెంచి పెయింటర్. (మ.1671)
* మార్చి 16:థామస్ జెర్వోయిస్, ఆంగ్ల రాజకీయవేత్త. (మ.1693)
* ఏప్రిల్ 8: ప్రిన్స్ గుర్షాస్పు మీర్జా, ఖుస్రౌ మిర్జా కుమారుడు.
* మే 23: సర్ ఎడ్వర్డ్ బాగట్, ఇంగ్లీష్ రాజకీయవేత్త. (మ.1673)
* జూన్ 23: షా షుజా, షాజహాన్ రెండవ కుమారుడు. (మ.1661)
* జూలై 10: ఆంటానియో డెల్ క్యాస్టిరో వై సావెడ్రా, స్పానిష్ కళాకారుడు. (మ.1668)
* ఆగష్టు 18: జాన్ హెర్వే, ఇంగ్లీష్ రాజకీయవేత్త. (మ.1680)
* సెప్టెంబర్ 9: నికొలాస్ డి విలాసిస్, స్పానిష్ పెయింటర్. (మ.1694)
* నవంబర్ 23: జాన్ వాలిస్, ఇంగ్లీష్ గణిత శాస్త్రజ్ఞుడు. (మ.1703)
* డిసెంబర్ 13: ఎడ్వర్డ్ ఛాంబర్లేన్, ఇంగ్లీష్ రచయిత. (మ.1703)
### తేదీ వివరాలు తెలియనివి
* కమలాకరుడు భారతీయ ఖగోళ శాస్త్రవేత్త, గణిత శాస్త్రవేత్త. (మ.1700)

## మరణాలు

* ఫిబ్రవరి 15: జార్జ్ కేరీ, ఇంగ్లీష్ రాజకీయవేత్త (జ.1541)
* ఏప్రిల్ 23: విలియం షేక్‌స్పియర్ ఆంగ్ల నాటక రచయిత (జ.1564) 

## పురస్కారాలు

*
వర్గం:1610లు
సంజీవ కొండ, ఉదయగిరి

మానవునికి సంపూర్ణ ఆయుషును అందించే ఔషధముల తయారీకి ఉపయోగపడే ఔషధ మొక్కలు ప్రకృతి సిద్ధంగా లభించే  నెల్లూరు జిల్లా ఉదయగిరి కొండను సంజీవ కొండ అంటారు.

సూర్యోదయ మొట్టమొదటి కిరణాలు 3079 అడుగుల ఎత్తు ఉన్న ఈ సంజీవ కొండపై పడుట వలన దీనికి ఉదయగిరి అని పేరు. ఈ కారణంగానే సంజీవ కొండకు తూర్పు వైపున వున్న గ్రామానికి ఉదయగిరి అనే పేరు వచ్చింది.

ఈ సంజీవ కొండ నెల్లూరు నగరానికి 100 కిలోమీటర్ల దూరంలో పడమర వైపు ఉన్నది.

ప్రకృతి సిద్ధమైన కొండ, లోయలలోని పచ్చని చెట్లు రమణీయతను గొలుపుతూ చూడ ముచ్చటగా ఉంటాయి.

కొండపై నుంచి జారే జలపాతం, కొండపై నుంచి ప్రవహించే కాలువలలోని నీరు దాహార్తిని తీర్చడమే కాకుండా మనస్సును ఆహ్లాదపరుస్తాయి.

ఈ సంజీవ కొండపై నుంచి కాలువ ద్వారా ప్రవహించిన నీరు ఉదయగిరి గ్రామ వాసుల దాహార్తిని కూడా తీరుస్తుంది.

ఈ కొండ మీద చారిత్రక నిర్మాణాలు ఎన్నో ఉన్నాయి.

ఈ కొండపైకి వెళ్లేందుకు కొంతవరకు వెడల్పయిన రాతి మెట్ల సౌకర్యం కలదు.

## కోటలు

దస్త్రం:Udayagiri_Fort_(4).jpg
దస్త్రం:Udayagiri_Fort_(5).jpg
దస్త్రం:Udayagiri_Fort_(7).jpg
దస్త్రం:Udayagiri_Fort_(8).jpg
దస్త్రం:Udayagiri_Fort_(9).jpg
దస్త్రం:Udayagiri_Fort_(10).jpg
దస్త్రం:Udayagiri_Fort_(13).jpg
దస్త్రం:Udayagiri_Fort_(15).jpg
దస్త్రం:Udayagiri_Fort_(16).jpg
దస్త్రం:Udayagiri_Fort_(19).jpg
దస్త్రం:Udayagiri_Fort_(23).jpg
దస్త్రం:Udayagiri_Fort_(26).jpg
దస్త్రం:Udayagiri_Fort_(29).jpg
దస్త్రం:Udayagiri_Fort_(30).jpg
దస్త్రం:Udayagiri_Fort_(31).jpg
దస్త్రం:Udayagiri_Fort_(32).jpg
దస్త్రం:Udayagiri_Fort_(33).jpg
దస్త్రం:Udayagiri_Fort_(35).jpg
దస్త్రం:Udayagiri_Fort_(36).jpg
దస్త్రం:Udayagiri_Fort_(40).jpg
దస్త్రం:Udayagiri_Fort_(3).jpg


## గుర్రపుశాల (పార్వేట మందిరం)

File:Paruveta Mandapam, Udayagiri (1).jpg|
File:Paruveta Mandapam, Udayagiri (2).jpg
File:Paruveta Mandapam, Udayagiri (3).jpg
File:Paruveta Mandapam, Udayagiri (4).jpg
File:Paruveta Mandapam, Udayagiri (5).jpg
File:Paruveta Mandapam, Udayagiri (6).jpg
File:Paruveta Mandapam, Udayagiri (7).jpg


## చిన్న మసీద్

దస్త్రం:Chinna Masjid, Udayagiri (3).jpg|
దస్త్రం:Chinna Masjid, Udayagiri (6).jpg|


## దర్గా

File:Darga, Udayagiri.jpg|సంజీవ కొండ పైకి వెళ్ళేటప్పుడు మార్గమధ్యంలో 5 గంధమహోత్సవాలు జరుపుకున్న ఈ హాజరత్ సయ్యద్ అబ్దుల్ ఖాదిర్ షావలి దర్గా కనిపిస్తుంది.


## బయటి లింకులు
*Udayagiri fort 

వర్గం:పర్యాటక ప్రదేశాలు
ఉదయగిరి కోట

**ఉదయగిరి కోట**, ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా, ఉదయగిరి మండలం,ఉదయగిరిలో ఉంది. ఇది  నెల్లూరుకు సుమారు వంద మైళ్ల దూరంలో ఉంది.

## చరిత్ర
నెల్లూరు జిల్లాలో వున్న ఈ ఉదయగిరి కోటకు దాదాపు వెయ్యేళ్ల చరిత్ర ఉంది. పల్లవులు, చోళులు,  విజయనగర రాజులు, రావెళ్ల కమ్మ నాయకులు, ఢిల్లీ సుల్తానులు దీనిని పాలించిరి. విజయనగర రాజుల కాలంలో రావెళ్ల కమ్మ నాయకులు పాలించిరి. చివరకు ఆంగ్లేయులు కూడా ఈ దుర్గాన్ని పాలించినట్లు చారిత్రకాధారాలున్నాయి. చోళుల తర్వాత పల్లవ రాజులు పాలించారని జయదేవుని శాసనాన్ని బట్టి తెలుస్తున్నది. 1235 వ సంవత్సరంలో ఈ ప్రాంతం కాకతీయుల వశమైంది. కరీంనగర్ జిల్లా ఉప్పరపల్లి శాసనం ప్రకారం ఈ దుర్గాన్ని కాకతీయ రాజైన గణపతి దేవుడు పాలించాడని తెలుస్తున్నది. 1343 నాటికి ఈ ప్రాంతాన్ని జయంచాడు. పోరు మామిళ్ల శాసనాన్ని బట్టి కడప మండలమంతా ఉదయగిరి పాలనకింద వున్నట్లు తెలుస్తుంది. 1471 నుండి 1488 వరకు ఈ దుర్గం విజయ నగర రాజుల ఆధీనంలో ఉండేదని చారిత్రకాధారాలను బట్టి తెలుస్తున్నది. శ్రీకృష్ణదేవరాయలు 1514 వ సంవత్సరంలో జూన్ 9 న ఈ దుర్గాన్ని వశపరచు కున్నాడని చారిత్రకాధారం. 1540 వ సంవత్సరంలో రాయల అల్లుడు అశీయ రామ రాయలు ఉదయగిరి పాలకుడయ్యాడు. 1579 లో గోల్కొండ సేనాని ముల్కు ఉదయగిరిని ముట్టడించారని తెలుస్తున్నది. ఆ విధంగా ఉదయగిరి గోల్కొండ నవాబుల వశమైంది. ఆ తర్వాత ఢిల్లీ చక్రవర్తుల సేనాని మీర్ జుమ్లా దీన్ని 1626 లో వశపరచుకొని అక్కడ అనేక మసీదులను నిర్మించి స్థానికంగా వుండే ఒకరికి ఆదిపత్యాన్నిచ్చి ఢిల్లీ వెళ్లి పోయాడని చరిత్ర చెపుతున్నది. ముస్లిం పాలకులలో చివరగా సయ్యద్ అబ్దుల్ ఖాదర్ ఖాన్ ఈ దుర్గాన్ని పాలించాడు. అతను వాడిన ఖడ్గం ఈ నాటికీ ఉదయగిరిలో ఉంది. ఆ తర్వాత ఈ దుర్గం ఆంగ్లేయుల వశమైంది. ఆంగ్లేయుల పాలనలో డైకన్ దొర కలెక్టరుగా వున్నప్పుడు రాజ మహల్ సమీపంలో అద్దాల మేడను ఇంకా అనేక భవనాలను నిర్మించాడు. ఇలా అనేక రాజులు పాలించిన ఈ ఉదయగిరి దుర్గంలో ఆయా రాజుల కాలంలో నిర్మించిన అనేక కట్టడాలు ఆలయాలు, మసీదులు ఇప్పుడు శిథిలావస్థలో ఉన్నాయి. 
## మూలాలు

## వెలుపలి లంకెలు

వర్గం:శ్రీ పొట్టి శ్రీరాములు నెల్లూరు జిల్లా కోటలు
మారుతీ శతకం

## హనుమంతుడు
హనుమంతుడు సీతారాముల దాసునిగా, రామ భక్తునిగా, విజయ ప్రదాతగా, రక్షకునిగా హిందూమతములో అత్యంత భక్తి శ్రద్ధలతో కొలువబడే దేవుడు. ఆంజనేయుడు, హనుమాన్, బజరంగబలి, మారుతి, అంజనిసుతుడు వంటి ఎన్నో పేర్లతో హనుమంతుని ఆరాధిస్తారు. ఆంధ్రప్రదేశ్లో హనుమంతుని గుడి లేని ఊరు అరుదు. ఈయన రామాయణంలో సుందరాకాండలో కీలక పాత్ర పోషించాడు.

## కవి పరిచయం
ఈ శతకమును రచించినది శ్రీకాకులం జిల్లా కుద్దిగం వాస్తవ్యులు **శ్రీ పంతుల సూర్య ప్రకాశరావు గారు**. ఈయన కవి శేఖర బిరుదాంకితుడు, గ్రేడ్ 1 తెలుగు పండితుదు, భాషాప్రవీణ. తెలుగు భాషపై మక్కువతో ఎన్నో శతకాలు, పద్యాలు, భక్తి గీతాలు, నాటికలు రచించారు. అవి సత్య సాయి బాబా శతకం, సూర్య శతకం, బాల రామాయణం మొదలైనవి. ఈయన రేడియోలో కూడా పని ఛేశారు. ఇప్పుడు వున్న అతి తక్కువ తెలుగు భాషా కవులలో వీరు ఒకరు. ఈయన తెలుగు ఉపాధ్యాయుడుగా ప్రభుత్వ పాఠశాలలలో, కలాశాలలలో సేవ చేసి పదవీ విరవ్వీ వ్ిర్ చేసారు.

## మారుతీ శతకం
thumb|మారుతీ శతకం పుస్తక ముఖచిత్రం.
### అంకితం

 **హనుమా ! యీ శతకంబును**
 **గొనుమా ! సద్భక్తితోడగోరి, యొసహితిన్**
 **వినుమా నీ గుణ గణములు**
 **ననుమానములేక, బ్రోవుమంజని తనయా**

 **అంకిత మొసగితి నీకును, **
 **సంకటహర! నన్నునెపుడు సాకుము! దయతో**
 **లెంకనుగా, నన్నేలుము**
 **పంకజ గర్భేంద్రవినుత ! పావననామా!**

 **పంతుల సూర్యప్రకాశము**
 **సంతసమున నీకునొసగు శతకంబును, ధీ**
 **మంతులు చదివియుఁ బొగడిన**
 **స్వావంతము నానందమగును, సద్గుణ సాంద్రా**

 **శతకముఁ జదివిన భక్తుల**
 **కతులిత సౌఖ్యంబు, బలము గౌరవమెపుడున్**
 ** సతతము కౌతుకమును వా**
 **క్చతురత్వ మొసంగుమయ్య ! కరుణను, హనుమా !**

వర్గం:శతకాలు
చలివేంద్రం

చలివేంద్రం అనేది ప్రజల దాహార్తిని తీర్చేందుకు దాతల సహాయంతో ఏర్పాటు చేయబడిన ఉచిత మంచినీటి కేంద్రం. కొత్త కుండలలో మంచినీటిని నింపడం వలన ఈ నీరు చల్లగా ఉంటుంది. వీటిని ఎక్కువగా రద్దీగా ఉండే కూడలి ప్రదేశాలలో ఏర్పాటు చేస్తారు. ప్రజలకు ఎక్కువగా దాహం వేసే వేసవి కాలంలో వీటిని ఏర్పాటు చేస్తారు. వివిధ పనుల నిమిత్తం వచ్చే ఇతర గ్రామస్తులకు, ముఖ్యంగా పేదవారికి ఈ చలివేంద్రాలు ఎంతో ఉపకరిస్తాయి.

## ఉగాదినాడు చలివేంద్రం
ఉగాది  మండు వేసవికి ముందు వచ్చే  పండుగ. ఈ రోజు నుంచి రోజురోజుకీ ఎండలు క్రమంగా పెరుగుతాయి. కనుక ఉగాదినాడు చేయవలసిన క్రతువులలో పెద్దలు "ప్రపాదాన ప్రారంభం" ను చేర్చారు. "ప్రపాదానం" లో "ప్రపా" అనగా చలి పందిరి. అనగా పేడతో అలికిన ప్రాంతంలో చల్లని కుండలతో నీటిని నింపి వచ్చి పోయే బాటసారుల దాహార్తిని తీర్చమని అర్థం.  అయితే చలివేంద్రాన్ని ఏర్పాటు చేయడం అందరికీ సాధ్యం కాదు కాబట్టి, యథాశక్తి వచ్చేపోయేవారికి దాహార్తిని తీర్చేందుకు ప్రయత్నించాలి. ఇవేవీ సాధ్యం కానీ వారు నీరు నింపిన కలశాన్ని దానం చేసే ‘జలకుంభ’ దానం కూడా వాడుకలో ఉంది.

## చలివేంద్ర నిర్వహణకు తీసుకోవలసిన జాగ్రతలు

* చలివేంద్ర ప్రదేశాన్ని శుభ్రంగా ఉంచడం.
* ప్రతిరోజు మంచినీటిని మార్చడం.
* కుండలను, గ్లాసులను పరిశుభ్రంగా ఉంచడం.

## చలివేంద్రాలలో ఇతర దానాలు
నేడు నిర్వహిస్తున్న కొన్ని చలివేంద్రాలలో నీటిని మాత్రమే కాక మజ్జిగ, కొబ్బరి బోండాలు, తాటి ముంజలు ఇచ్చే సందర్బాలు కూడా ఉన్నాయి. 

## మూలాలు

వర్గం:పదజాలం
మైసూరు జంతుప్రదర్శన శాల

**శ్రీ చామరాజేంద్ర జంతుప్రదర్శన శాల ** లేదా **మైసూరు జూ ** భారతదేశంలో ప్రసిద్ధి చెందిన జంతు ప్రదర్శన శాలలో ఒకటి.ఇది కర్నాటక రాష్ట్రంలోని మైసూరులో ఉంది. 
## విశేశాలు
*245 ఎకరాల స్థలంలో (99 హెక్టర్లు) దీనిని ఏర్పాటు చేశారు. 
*ఈ జూలో పెంపుడు జంతువుల నుంచి అడవి జంతువుల వరకు అన్ని రకాల జంతువులు ఉన్నాయి.
*మైసూరులో ప్రత్యేక ఆకర్షణ కలిగిన ప్రదేశాలలో ఇది ఒకటి.
*1892 లో మైసూరు రాజు ఆధీనంలో స్థాపించ బడిన ఈ జూ ప్రపంచంలో ఉన్న అతి కొద్ది పాత జూ లలో ఒకటి.
*మైసూరు ప్యాలెస్ ను సందర్శించడానికి వచ్చే దేశ, విదేశీ యాత్రికులు ఈ శ్రీ చామరాజేంద్ర జుంతు ప్రదర్శన శాలను కూడా సందర్శిస్తుంటారు.
## ప్రవేశం
శ్రీ చామరాజేంద్ర జూలాజికల్ గార్డెన్ ను సందర్శించడానికి ప్రవేశ రుసుమును చెల్లించ వలసి ఉంటుంది.
## చిత్రమాలిక

File:SHI 8879.JPG|బెంగాల్ పులి
File:SHI 9049.JPG|తోడేలు
File:SHI 8989.JPG|రేసుకుక్కలు
File:SHI 9075.JPG|గొరిల్లా
File:SHI 9492.JPG|చిరుతపులి
Image:GiraffesAtLunch.jpg|మేత మేస్తున్న జిరాఫీలు
File:SHI 0388.JPG|సరస్సు కొంగ
File:Zebras, Sumit Dhar, image taken at Mysore Zoo.jpg|జీబ్రాలు
Image:Sri Chamarajendra Zoo, Mysore 54.jpg|హంస
File:Mysorezoo 1.jpg|పులులు నిద్రిస్తున్న దృశ్యం
File:SHI 8274.JPG|నీటి ఏనుగు
File:Beautiful Spider.JPG|సాలెపురుగు
File:Asiatic Lion 2 Mysore Zoo cmprsd.jpg|ఆసియాటిక్ సింహము
File:Giraffe Pair Mysore Zoo.jpg|జిరాఫీలు
File:Babboon says Phhhbt Mysore07.jpg|Hamadryas Babboon with tongue extended out
File:Great_White_Pelican_Mysore07.jpg|American White Pelican
File:TwoHornedRhino Mysore07.jpg|White rhinoceros
File:IndianBison Mysore07.jpg|Gaur
File:Lion in Mysore zoo 01.jpg|సింహం


## బయటి లంకెలు
*
*

## మూలాలు

వర్గం:జంతుప్రదర్శనశాలలు
వర్గం:మైసూరు రాజ్యం
వర్గం:కర్ణాటక పర్యాటక ప్రదేశాలు
వామాచారం

## పరిచయం
హిందూ నమ్మకాల ప్రకారం దేవతలను ప్రసన్నం చేసుకోవటానికి దక్షిణాచారం, వామాచారం అనే తాంత్రిక మార్గాలుంటాయి. ఇందులో వామాచారం అనేది దేవతలను, మంత్రశక్తులను ప్రసన్నం చేసుకునే అతి సులువైన తాంత్రిక మార్గం. దీన్ని తమో గుణం ఉన్నవారు ఆచరిస్తారు. అఘోరాలు దీనికి ఉదాహరణ.

## వివరణ
వామాచారానికి మద్య, మాంస, మత్స్య, ముద్ర, మైథునం అనే పంచ మకారాల (లేక పంచ తత్వాలు) తో సంబంధముంది. మద్యము అనగా పులియపెట్టిన ద్రాక్ష రసం (వైన్). దీన్ని అమృతంతో పోల్చవచ్చు. ముద్ర అనగా యోగ ముద్ర. మైథునం అనగా సంభోగించడం. వామాచారం తంత్ర మార్గంలో వామా దేవిని ప్రసన్నం చేసుకోవటానికి మాంసం భుజించి, మద్యం సేవించి, వామాదేవి విగ్రహం ఎదురుగా కన్నెపిల్లలతో సంభోగిస్తారు వామాచార తాంత్రికులు.

వేద విహితమైన మార్గాల ద్వారాగాక, అడ్డదారులలో సిద్ధశక్తులను సంపాదించడానికి అనుసరించే పూజా విధానం వామాచారమని పేరుతెచ్చుకొన్నది. సత్వర ఫలితాలు కలుగుతాయని కొందరూ, పంచమకారాల ఆకర్షణ వల్ల మరికొందరూ వామాచార మార్గం పట్టారని ఒక భావన. వామాచారం ఐదు విధాలని మేరుతంత్రమనే గ్రంథం తెలియజేస్తున్నది. కౌలం/ కౌళం, వామం, చీనం/ చీనక్రమం, సిద్ధాంతం, శాబరం. (కౌలికోంగుష్ఠతాం ప్రాప్తో వామస్యాత్‌ తర్జనీ నమః చీనక్రమో మధ్యమస్యాత్‌ సిద్ధాన్తీయో వరోభవేత్‌.) కౌళం మొదటి వామాచార మార్గం. తరువాతది వామం. మూడవ దానిని చీన క్రమం అన్నారు. తిరిగి చీన క్రమం మూడు విధాలు. చీన, మహాచీన, దివ్యచీన అని వీటికి పేర్లు. ఇది చైనా నుంచిగానీ, టిబెట్‌ నుంచి గానీ వచ్చిన వామాచారమై ఉండ వచ్చునని అంటారు. నాలుగవది సిద్ధాంతం. ఐదవది శాబరం. చివరిదానికి ఆటవికులలో ఆదరణ ఎక్కువ. ఇందులో మద్యపానం ఉంది, జంతు బలి ఉంది. కౌలం పాటించే వారిలో కొందరు పగలు వైదిక మార్గాన్ని అనుసరిస్తూ, రాత్రివేళ వామాచార పూజలు చేస్తుంటారని అంటారు. కుల సంబంధమైనది గనుక కౌలం అని ఒక నిర్వచనం. తరతరాలుగా వచ్చే కొన్ని ఆచారాల వల్ల కూడా కౌలం అనే పేరు స్థిరపడి ఉండవచ్చు. పంచ‘మ’కారాలు అంటే- మద్యం, మత్స్యం, మాంసం, ముద్ర, మైథునం. ఇందులో ముద్ర అంటే అటుకులు, గోధుమలు, శెనగలు అని అర్థం. మిగతావి తెలిసినవే. మనస్సు సాధారణంగా దేనివల్ల తృప్తి పొందుతుందో, సుఖం కలుగుతుందో అదే దేవికి తృప్తికలిగిస్తుందని వామాచార పరుల భావన. బలులు ఇవ్వడం, తాగిన మైకంలో వివస్త్రను అనుభవించడం లాంటివి ఈ పూజలలో భాగమని అంటారు. మేరు తంత్రం ఈ మార్గాలను ఖండిస్తుంది. వామాచారంలో పశుభావం, వీరభావం, దివ్య భావం అనే దశలు ఉన్నాయి. సాధకుడు పశుభావంలో దైహిక సుఖ భోగాల స్థాయిని క్రమంగా దాటి, ‘‘సోహం’’ భావన దశ చేరుకొంటాడని ఆంతర్యం. సోహం భావన అంటే తానే బ్రాహ్మణనే జ్ఞానం కలగడం. పశుభావంలో శరీర శుద్ధి, మనశ్శుద్ధి కలిగినప్పుడు గానీ వీరభావ దశ రాదు. అప్పుడైనా గురువు అవసరం కలుగుతుంది. తరువాత దశలో తానే బ్రహ్మమనే జ్ఞానం కలుగుతుంది. కాని, సాధనలో దైహిక సుఖాల దశ దాటడం కష్టం, అరుదు. అందువల్లనే ప్రామాణిక వేదాంత గ్రంథాలు వామా చారాన్ని ఖండిస్తాయి.

## ఇవి కూడా చూడండి
* దక్షిణాచారం
* తంత్ర దర్శనము

వర్గం:ఆచారాలు
వర్గం:హిందూమతం
అడుగు (కొలమానం)

దూరాన్ని కొలచేందుకు ఉపయోగించే **అడుగు** అనే పదాన్ని ఇంగ్లీషులో Foot (unit) అంటారు.F.P.S మానంలో పొడవుకు ప్రమాణం.
అడుగు అనగా 12 అంగుళాలు. సెంటిమీటర్లలలో అయినచో 30.48 సెంటి మీటరులు (304.8మిల్లీ మీటరులు).ఇప్పటికి భవన నిర్మాణ కార్మికులు ఇంటికొలతలలో అంగుళాలు,అడుగులు, గజాలలోనే లెక్కించెదరు.

12 అంగుళాలు = ఒక అడుగు

0.3048 మీటర్లు = ఒక అడుగు (సుమారుగా)

1/3 గజము = ఒక అడుగు

30.5 సెంటీమీటర్లు = ఒక అడుగు (సుమారుగా)
## చేతి కొలత (అవగాహన కోసం)

అడుగు అంటే ఎంత అని ఎవరైనా అడిగినప్పుడు

రెండు చేతుల పిడికిళ్లు బిగించి రెండు చేతుల యొక్క బొటన వ్రేలను మాత్రమే చాపి ఒక చేతి ప్రక్కన మరో చేతిని ఉంచి అడుగు అంటే ఇంత అని చూపిస్తుంటారు.

ఈ చేతి కొలత సరియైన పద్ధతి కానప్పటికి అడుగు అంటే ఇంత అనే ఒక అవగాహనకు ఉపకరిస్తుంది.

## వివిధ దేశాల్లో అడుగు కి చరిత్రిక యూనిట్లు
thumbnail

## ఇవి కూడా చూడండి

## బయటి లింకులు

## మూలాలు


వర్గం:కొలమానాలు
పెళ్లి రిసెప్షన్

**పెళ్లి రిసెప్సన్** అనేది పెళ్ళి పూర్తయిన తరువాత బంధు మిత్రులతో జరుపుకునే మొదటి సమావేశం.

బంధు మిత్రుల మధ్య జరుపు కోవాల్సిన పెళ్ళి కొన్ని సందర్భాలలో వారి మధ్య జరగ పోతే ప్రత్యేకంగా ఈ పెళ్ళి రిసెప్సన్ ను ఏర్పాటు చేస్తారు.

ఈ పెళ్ళి రిసెప్సన్ కు బంధు మిత్రులను ఆహ్వానించడమే కాకుండా వారికి విందును ఏర్పాటు చేస్తారు.

ఈ కార్యక్రమంలో నూతన దంపతులు ప్రత్యేక కుర్చీలలో (సింహాసనం) అందరికి కనపడే విధంగా ఆశీనులై ఉంటారు.

ఈ పెళ్ళి రిసెప్సన్ ప్రాంగణాన్ని పెళ్ళికి అలంకరించినట్టే అలంకరిస్తారు.

కొంతమంది బంధు మిత్రులు నూతన దంపతులకు ఈ కార్యక్రమంలో బహుమతులను అందజేస్తారు.

పెళ్లి రిసెప్సన్ వేడుక సమయంలో ఉత్సాహంగా, ఉల్లాసంగా, ఆనందంగా, సంతోషంగా ఉండేందుకు ప్రత్యేక కార్యక్రమాలను ఏర్పాటు చేస్తుంటారు.

ఈ కార్యక్రమాన్ని ఎక్కువగా సాయంత్రం లేదా రాత్రి పూట ఏర్పాటు చేస్తుంటారు.

కొన్ని చోట్ల నూతన దంపతుల చేత కేకును కట్ చేయిస్తారు.

## ఆర్ధిక భారం

ఈ కార్యక్రమానికి నిర్వహణ ఖర్చు అధికంగా ఉంటుంది కాబట్టి ధనికులు మాత్రమే ఈ కార్యక్రమాన్ని ఏర్పాటు చేసుకుంటున్నారు.

వర్గం:పెళ్లి
పార

thumb|right|పార
మట్టి త్రవ్వడానికి లేదా లాగడానికి ఉపయోగించే ప్రతి పనిముట్టును మనం **పార** అనే పదాన్ని ఉపయోగించినప్పటికి ఏ పనికి ఏ పారో కచ్చితంగా చెప్ప వలసినప్పుడు పార అనే పదానికి ముందు మరియొక పదాన్ని చేరుస్తుంటారు.

* గడ్డపార - దీనిని గుంతలు లోతుగా త్రవ్వడానికి ఉపయోగిస్తారు.
* పలుగుపార - దీనిని చిన్న చిన్న గుంతలు త్రవ్వడానికి ఉపయోగిస్తారు.
* చలగపార - వదులుగా ఉన్న మట్టిని తీయడానికి లేదా త్రవ్విన మట్టిని తీయడానికి దీనిని ఉపయోగిస్తారు.
* దోకురుపార - పొలాలలో కలుపు తీయడానికి దీనిని ఉపయోగిస్తారు.
* దంతిపార - వేరుశనగ కాయల వంటి కాయలను, విత్తనాలను ఎండ బెట్టడానికి లేదా ఆరబెట్టడానికి పలుచగా నెరపడానికి దీనిని ఉపయోగిస్తారు.
* తోపుడుపార - ఈ పారను వస్తువుతో నింపడానికి తోస్తారు అందువలన దీనిని తోపుడు పార అంటారు.

## ఇవి కూడా చూడండి

## బయటి లింకులు

వర్గం:వ్యవసాయ పనిముట్లు
చలగపార

thumb|right|చలగపార

**చలగపార**ను వదులుగా ఉన్న మట్టిని తీయడానికి లేదా త్రవ్విన మట్టిని తీయడానికి దీనిని ఉపయోగిస్తారు. పొలాలలో మడవలు మార్చడానికి ఇది ఉపయోగపడుతుంది. ట్రాక్టర్, లారీ వంటి వాహనాలకు మట్టిని నింపేటప్పుడు తట్టలకు ఎత్తడం, వాహనముల లోని మట్టిని కిందకు లాగడానికి దీనిని ఉపయోగిస్తారు. ఇంటి నిర్మాణ సమయంలో అడుసు, మాల్ ను కలుపు కోవడానికి దీనిని ఉపయోగిస్తారు. *చలగపార* వ్యవసాయ దారునికి అతి ముఖ్యమైన పనిముట్టు. పాదులు చేయడానికి, చిన్న కాలువలు తీయడానికి, పొలానికి నీరు పెట్టడానికి ఈ పరికరం అతి ముఖ్యమైనది. దీనిని లోహంతో తయారు చేస్తారు. సాధారణంగా చలగపారలు మందమైన రేకు వలె అడుగు పొడవు, అర అడుగు పైన వెడల్పుతో ఉంటుంది. ఇది పట్టుకునేందుకు ఒక వైపు పంగాల వలె రాడ్డ్ లేదా కర్ర బిగించబడి ఉంటుంది. చాలా చోట్ల కాలువలు, గుంతలు త్రవ్వేటప్పుడు గడ్డపారతో నేలను ఒకరు త్రవ్వుతుంటే మరొకరు చలగపారతో త్రవ్విన మట్టిని తీసి పక్కన వేస్తుంటారు. చలగపార ఉపయోగించే కొలది అరుగుతూ పదునుగా తయారవుతుంది.

## ఇవి కూడా చూడండి
గడ్డపార

## బయటి లింకులు

వర్గం:వ్యవసాయ పనిముట్లు
మొవ్వు

ఏక కాండ మొక్కలకు, ఏక కాండ చెట్లకు మొవ్వు తల భాగంలో ఉంటుంది. 
thumb|అల్లం మొవ్వు

## ఏక కాండ గడ్డి మొక్కలు
ఈ మొవ్వు ఆకు రూపంలో బయటికి వస్తుంది.

మొవ్వు తెలుపు రంగులో ఉంటుంది.

మొవ్వు రుచిగా ఉంటుంది.

వరి, మొక్కజొన్న వంటి మొక్కలకు మొవ్వు ఉండే చోట చీడ పురుగులు పడితే దానిని మొవ్వు తెగులు అంటారు.

## ఏక కాండ చెట్లు
ఈ చెట్ల యొక్క ఆకులు ఆకు రూపాన్ని సంతరించుకొన్నేందుకు మునుపు ఒక తెల్లని గడ్డ రూపంలో చెట్టు యొక్క తల భాగంలో ఉంటుంది. దీనిని మొవ్వు అని అంటారు.

తాటిచెట్టు, కొబ్బరిచెట్టు, ఈతచెట్టు వంటి చెట్లను నరికి నప్పుడు తల భాగంలో ఉండే మొవ్వును మనుషులు ఇష్టంగా తింటారు.

మొవ్వు రుచిగా ఉంటుంది.

మొవ్వులోని కొంత భాగం తీయగాను, కొంత భాగం వగరు గాను, కొంత భాగం ఉప్పగాను ఉంటుంది.

మొవ్వును నమిలి పుక్కిటబట్టిన నోటిపూత మానును.

ఈత మొవ్వు నలుగగొట్టి వరబీజమునకు కట్టిన తగ్గిపోవునని కొందరి అభిప్రాయం.

## మొవ్వును అధికంగా తినుట వలన నష్టాలు
మొవ్వును ఎక్కువగా తినుట వలన వాతము జేయును, కీళ్ళలోని పట్టువిడ గొట్టును, కొందరికి మోర్లుకట్టును.

వర్గం:వృక్ష శాస్త్రము
పరవస్తు పద్య పీఠం

thumb|right|పరవస్తు చిన్నయసూరి 

పిల్లలకు తెలుగు భాష, పద్యాలు నేర్పడమే లక్ష్యంగా... పరవస్తు చిన్నయ సూరి మునిమనవడు... పరవస్తు ఫణిశయన సూరి, దీన్ని ఏర్పాటు చేశాడు. పిల్లలకు తెలుగు పద్యాలు నేర్పించి తద్వారా... భవిష్యత్ తరాలకు మనకు మాత్రమే ప్రత్యేకమైన పద్యాన్ని అందించడమే లక్ష్యంగా పని చేస్తోంది. విశాఖపట్టణంలో ఏర్పాటైన ఈ సంస్థకు ......... కన్వీనర్ గా వ్యవహరిస్తున్నారు.

thumb|right|పరవస్తు పద్య పీఠం అంతర్జాలంలో ఉంచుతున్న ప్లేట్

## లక్ష్యాలు
* పిల్లలకు ఉచితంగా పద్యాలు నేర్పించడం
* తెలుగు భాషాభివృద్ధికి దోహదపడే కార్యక్రమాలు నిర్వహించడం
* ఆర్థికంగా చదువుకునేందుకు ఇబ్బంది పడే పిల్లలకు పద్యాల పోటీలు నిర్వహించి, వారికి ఆర్థికంగా చేయూతనివ్వడం.

## బయటి లింకులు

వర్గం:తెలుగు భాష
గెల

దాదాపుగా ఏక కాండం చెట్లకు కాసే కాయలతో పాటు ఉన్న పన్నెలు పన్నెలతో పాటు ఉన్న కాడ ఈ మొత్తాన్ని కలిపి గెల అని అంటారు. 
thumb|right|అరటిచెట్టు గెల తో
కొన్ని ఏక కాండం చెట్లకు కాసే గెలలకు పన్నెలు లేకపోయినప్పటికి దానిని గెల గానే పరిగణిస్తారు. ఉదాహరణకు తాటి చెట్టుకు కాసే గెలకు పన్నెలు లేక పోయినప్పటికి దానిని గెల అనే పిలుస్తారు.
thumb|left|తాటిముంజల కాయల గెలలు.  కొత్తపేట రైతు బజారు వద్ద తీసిన చిత్రము 
గెలకు ఉన్న కాడ గట్టిగా ఉంటుంది. దీనిని చెట్టు నుంచి వేరు చేయడానికి పదునైన కత్తితో బలంగా కోయవలసి ఉంటుంది.

గెల ఎక్కువ కాయలతో లేక బరువైన కాయలతో ఉండుట వలన గెల బరువుగా ఉంటుంది.

అరటి చెట్టుకు కాసే గెలను అరటి గెల అని ఆంటారు.

ఈతచెట్టుకు కాసే గెలను ఈతగెల అని అంటారు.

## జాగ్రత్తలు
అరటి గెల బరువుగా ఉంటుంది కింద పడితే కాయలు చెడిపోతాయి కనుక పైనుంచి కింద పడకుండా జాగ్రత్తగా కోయవలసి ఉంటుంది.

టెంకాయ చెట్టు, తాటిచెట్టు గెలలను కోసేటప్పుడు కాయలు లేదా గెలలు పైన పడితే చాలా ప్రమాదం అందువలన అవి పైన పడకుండా జాగ్రత్తగా ఉండాలి.

వర్గం:వృక్ష శాస్త్రము
దోటి

ఎత్తుగా ఉన్న చెట్ల కొమ్మలు, కాయలు కోయడానికి ఉపయోగించే పొడవైన ఆయుధాన్ని లేదా పరికరాన్ని **దోటి** అంటారు. సాధారణంగా దోటికి పొడవైన బరువు తక్కువగా గట్టిగా ఉండే వెదురు కర్రలు ఉపయోగిస్తారు.

మామిడి చెట్లకు కాయలు కోసేటప్పుడు కాయలు కింద పడి పగిలి పోకుండా ఉండేందుకు దోటికి వలను ఏర్పాటు చేస్తారు. అందువలన దోటి కున్న హుక్ సహాయంతో కాయ తొడిమకు హుక్ ను తగిలించి లాగినపుడు తొడిమ తెగిన కాయ వలలో పడుతుంది.

తాటి గెలల వంటి బలమైన గట్టి కాడ ఉన్న గెలలు కోయడానికి పదునైన కొడవలి వంటి ఆయుధాన్ని కట్టిన దోటిని ఉపయోగిస్తారు.

## జాగ్రత్తలు
దోటితో గెలలు కోసేటప్పుడు దానికి కట్టిన కొడవలి ఊడి పైన పడే అవకాశం ఉన్నందున కొడవలిని గట్టిగా కట్టడం, కోసేటప్పుడు జాగ్రత్తగా వ్యవహరించడం.

గెలలు కోసేటప్పుడు గెలలు, కాయలు పైన పడే అవకాశం ఉన్నందున జాగ్రత్తగా ఉండాలి.

## ఇవి కూడా చూడండి

## బయటి లింకులు

వర్గం:వ్యవసాయ పనిముట్లు
వర్గం:పరికరాలు
భారతీయ ఇంజనీరింగ్ కళాశాల ర్యాంకింగ్

భారతీయ ఇంజనీరింగ్ కళాశాలల ర్యాంకింగులను కొన్ని ప్రముఖపత్రికలు ఇస్తున్నాయి. వాటిలో ఇండియా టుడే, ఔట్ లుక్ ఇండియా, డేటా క్వెస్ట్ పత్రికలు ప్రకటించే ర్యాంకింగులు ప్రామాణికమైనవిగా ఎక్కువమంది భావిస్తారు. వివిధ పత్రికలు ప్రకటించిన ర్యాంకులలో మొదటి 50 స్థానాలు పొందిన కళాశాలలు క్రింద ఇవ్వబడ్డాయి.

* ఔట్ లుక్ ఇండియా 2011 – *Outlook India* Top Engineering Colleges of 2011
* ఇండియా టుడే 2011 - *India Today* Best Engineering colleges of 2011
* డేటా క్వెస్ట్ 2011 – *Dataquest* India's Top Engineering Colleges 2011 (DQ-CMR Top T-Schools Survey 2011)  

## మూలాలు

వర్గం:సాంకేతిక విద్య
వర్గం:ఉన్నత విద్య
వర్గం:విద్యా సంస్థలు
1017

**1017** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు
* రాజేంద్ర చోళుడు శ్రీలంక ద్వీపాన్ని తన రాజ్యంలో కలుపుకున్నారు.
* షియా మతానికి చెందిన జిరిద్ సామ్రాజ్యానికి వ్యతిరేకంగా సున్నీ శాఖ వారి తిరుగుబాటు జరిగింది. త్వరితంగానే నగరం తిరిగి తీసుకున్నారు.
* కీవ్ నగరం తగలబెట్టారు. సెయింట్ సోఫియా కాథెడ్రల్, కీవ్ ప్రారంభించినట్టుగా భావిస్తున్నారు.
* ఉమయ్యద్ ఖలీఫా పదవిని సులేమాన్ వారసునిగా అబద్ అర్-రహమాన్ IV చేపట్టారు.
* సి. మే &ndash; బారీ యొక్క మెలెస్ తిరుగుబాటును ప్రారంభించారు. ఈ తిరుగుబాటు నార్మన్ వ్యాపారులు సమర్థించారు. బైజాంటైన్ సామ్రాజ్యపు సైన్యాన్ని మూడు వేర్వేరు ప్రాంతాల్లో అతని సైన్యాలు గెలుపొందాయి.

## జననాలు
thumb|రామానుజాచార్యుడు
* హిందు మత ప్రముఖులు రామానుజాచార్యుడు.
* అక్టోబర్ 29 - హెన్రీ III, రోమన్ చక్రవర్తి.

## మరణాలు
* జూన్ 5 &ndash; జపాన్ కు చెందిన పూర్వ సామ్రాట్టు సాంజో (జ. 975)
* జూలై 6 &ndash; గెన్షిన్, జపనీస్ పండితుడు (జ. 942)
* శరత్కాలం &ndash; లియో రాణి ఎల్విరా (జ. 965)
* c. డిసెంబర్ 25 &ndash; ఎడ్రిక్ స్ట్రీయోనా, (హత్య)
* బార్సెలోనా కౌంట్ అయిన రమన్ బారెల్ (జ. 972) 

## పురస్కారాలు

*
వర్గం:1010లు
వర్గం:11 వ శతాబ్దం
1137

**1137** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* చక్రవర్తి జాన్ II ( **కొమ్నెనోస్** ) బైజాంటైన్ దళాన్ని సిలిసియాలోకి నడిపించాడు (బైజాంటైన్ నౌకాదళం అతని పార్శ్వానికి కాపలా). అతను ప్రిన్స్ లియో I ("లార్డ్ ఆఫ్ ది మౌంటైన్స్") నేతృత్వం లోని అర్మేనియన్లను ఓడించాడు. మెర్సిన్, టార్సస్, అదానా, మామిస్ట్రా నగరాలను ఆక్రమించాడు. అనాజార్బస్ యొక్క గొప్ప కోటలకు లియో వెనక్కి తగ్గుతుంది - ఇక్కడ దాని దండు 37 రోజులు ప్రతిఘటించింది . బైజాంటైన్ ముట్టడి ఇంజన్లు దాని గోడలను పగలకొట్టాయి. నగరం లొంగిపోవలసి వస్తుంది. లియో టారస్ పర్వతాలలోకి పారిపోయాడు. 

* జూన్ 3: రోచెస్టర్ కేథడ్రల్‌ అగ్నిప్రమాదంలో తీవ్రంగా దెబ్బతింది.  
* జూన్ 4: 39 చర్చిలు, యార్క్ మిన్స్టర్‌తో సహా యార్క్ నగరంలో చాలా భాగం అగ్నిప్రమాదంలో దెబ్బతింది.  
* జూన్ 27: బాత్ నగరం అగ్నిప్రమాదంలో తీవ్రంగా దెబ్బతింది. 

* ఆగష్టు 1: లూయిస్ VI 29 సంవత్సరాల పాలన తరువాత పారిస్ వద్ద విరేచనాలతో మరణించాడు. అతని తరువాత లూయిస్ కాపెట్ (లూయిస్ VII అని పిలుస్తారు) ఫ్రాన్స్ రాజు అయ్యాడు.

*ఇథియోపియా సామ్రాజ్యం స్థాపించబడింది.
*లూయీ VII, ఫ్రాన్స్ మహారాజుగా పట్టాభిషిక్తుడయ్యాడు.
* చైనాలో సాంగ్ రాజవంశం సమయంలో, కొత్త రాజధాని హాంగ్జౌలో మంటలు చెలరేగాయి . అద్దె చెల్లింపుల అవసరాన్ని ప్రభుత్వం నిలిపివేసింది. 108,840 కిలోల (120 టన్నుల) బియ్యాన్ని పేదలకు పంపిణీ చేసింది. వెదురు, పలకలు, రష్-మ్యాటింగ్ వంటి వస్తువులను పన్నుల నుండి మినహాయించింది.

## జననాలు
## మరణాలు

* హిందు మత ప్రముఖులు రామానుజాచార్యుడు.
* ఆగష్టు 1 - లూయీ VI, ఫ్రాన్స్ మహారాజు

## పురస్కారాలు

## మూలాలు

*
వర్గం:1130లు
వర్గం:12 వ శతాబ్దం
1707

**1707** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 16: స్కాట్లాండ్, ఇంగ్లాండ్ యొక్క రెండు రాజ్యాల విలీన ఒప్పందం (లేదా చట్టం) స్కాట్లాండ్ పార్లమెంట్ ఆమోదించింది.
* మార్చి 3: మొగలు చక్రవర్తి ఔరంగజేబు ఢిల్లీలో మరణించాడు.
* మార్చి 19: స్కాట్లాండ్‌తో యూనియన్ చట్టాన్ని ఇంగ్లాండ్ పార్లమెంట్ ఆమోదించింది. 
* మే 12: స్కాట్లాండ్, ఇంగ్లాండ్ రాజ్యాలు విలీనమై గ్రేట్ బ్రిటన్ యొక్క ఏకైక సార్వభౌమ రాజ్యం ఉనికిలోకి వచ్చింది,  
* మే 23: శాంటోరిని కాల్డెరాలో అగ్నిపర్వత విస్ఫోటనం ప్రారంభమైంది.
* అక్టోబరు 22: సిసిలీ నావికాదళ విపత్తు : తప్పుడు నావిగేషన్ కారణంగా నాలుగు బ్రిటిష్ రాయల్ నేవీ నౌకలు ఐల్స్ ఆఫ్ స్సిలీలో ఒడ్డు వైపుకు కొట్టుకెళ్ళాయి. అడ్మిరల్ సర్ క్లౌడెస్లీ షోవెల్ తో సహా, కనీసం 1,450 నావికులు అందరూ మునిగిపోయారు.
* అక్టోబరు 23: గ్రేట్ బ్రిటన్ రాజ్యపు పార్లమెంటు మొదటిసారి లండన్లో సమావేశమైంది.
* అక్టోబరు 28: హేయి భూకంపం (2011 వరకు జపాన్‌లో ఇదే అత్యంత శక్తివంతమైనది) తాకింది, స్థానిక పరిమాణం 8.6 గా అంచనా వేసారు. 
* డిసెంబరు 16: ఫుజి పర్వతపు చివరి విస్ఫోటనం జపాన్‌లో ప్రారంభమైంది.
* డిసెంబరు: స్వీడన్‌కు చెందిన చార్లెస్ XII రష్యాపై దండయాత్ర ప్రారంభించాడు, 60,000 సంకీర్ణ దళాలతో లీప్‌జిగ్ నుండి తూర్పు వైపుకు వెళ్ళాడు. రీగా శివార్లలో మరో 16,000 మంది సైనికులు స్వీడిష్ సరఫరా మార్గాలకు కాపలాగా ఉన్నారు.

## జననాలు

* ఏప్రిల్ 15: లియొన్‌హార్డ్ ఆయిలర్, స్విట్జర్లాండుకు చెందిన ఒక గణిత శాస్త్రజ్ఞుడు. (మ. 1783) 
* మే 23: కార్ల్ లిన్నెయస్, స్వీడిష్ వృక్షశాస్త్రజ్ఞుడు (మ .1778 )
* ఆగష్టు 30: జోహన్నెస్ బ్రోవాలియస్, ఫిన్నిష్, స్వీడిష్ లూథరన్ వేదాంతవేత్త, భౌతిక శాస్త్రవేత్త, వృక్షశాస్త్రజ్ఞుడు, కార్ల్ లిన్నెయస్ స్నేహితుడు (మ .1755 )
*

## మరణాలు
thumb|Aurangzeb as the young emperor
* జూన్ 8: ముహమ్మద్ అజాం షాహ్, నామమాత్ర మొగలు చక్రవర్తి
* ఔరంగజేబు, మొఘల్ చక్రవర్తుల్లో శక్తివంతులలో ఆఖరివాడు. ఆపైన వచ్చిన చక్రవర్తుల్లో రాజ్యంపై పట్టుకలిగినవారు లేరు.
*

## పురస్కారాలు

## మూలాలు


*
వర్గం:సంవత్సరాలు
వర్గం:1700లు
ఐఐటీ సంయుక్త ప్రవేశ పరీక్ష

ఐఐటీ సంయుక్త ప్రవేశ పరీక్ష (లేదా IIT-JEE), భారతదేశంలో నిర్వహింపబడుతున్న కళాశాలల ప్రవేశ పరీక్ష. దేశవ్యాప్తంగా ఉన్న 16 ఐఐటీలలో బి.టెక్, బి.ఆర్క్, ఇంటిగ్రేటేడ్ డిగ్రీలలో ప్రవేశం, ఈ ఉమ్మడి ప్రవేశ పరీక్ష ద్వారా మాత్రమే లభిస్తుంది. ఈ పరీక్ష ఒక్కొక్క సంవత్సరం, ఒక్కొక్క ఐఐటీ నిర్వహిస్తూ ఉంటాయి. 

2012 ఏప్రిల్లో సుమారు 10000 సీట్లకోసం, జరిగిన పరీక్షలో సుమారు 5.2 లక్షలమంది ఈ పరీక్ష రాసారు. 
## ప్రవేశాన్నిస్తున్న సంస్థలు
## ప్రవేశాలు

## మూలాలు

వర్గం:ప్రవేశ పరీక్షలు
కయ్యలు

ఒక తోటకు నీరు పెట్టేటప్పుడు నీరు తోట మొత్తం తొందరగా పారేందుకు గదులుగా విభజించబడిన భాగాలను కయ్యలు ఆంటారు.

నీరు ఎక్కువగా ఆవిరి కాకుండా ఉండేందుకు ఈ కయ్యలు ఉపయోగపడతాయి.

ఎత్తు పల్లాలుగా ఉన్న భూమిని ఎక్కువ కయ్యలు చేస్తారు.

నీరు తక్కువగా ఉన్న చోట ఎక్కువ కయ్యలను చేయడం వలన నీటిని ఆదా చేయ గలుగుతారు.

నీరు పలుచగా ఎక్కువ ప్రాంతానికి తొందరగా చేరడానికి ఈ కయ్యల విధానం ఉపయోగపడుతుంది.

ఎక్కువ విద్యుత్ ఖర్చు కాకుండా ఉండేందుకు ఈ కయ్యల విధానం ఉపకరిస్తుంది.

సిమెంట్ రోడ్డు వేసినప్పుడు కయ్యలు కట్టుట ద్వారా కొన్ని రోజుల పాటు నీటిని నిలువ చేస్తారు.

## లోపాలు

ఎక్కువ కయ్యలు ఉండుట వలన మడవలు తొందర తొందరగా మార్చవలసి ఉంటుంది.

## ఇవి కూడా చూడండి
మడవ

ఉప్పు నీటి కయ్యలు

వర్గం:వ్యవసాయం
ఉప్పు నీటి కయ్యలు

సముద్రాలలోని నీటిలో గల అనేక లవణాలలో ఉప్పు (సోడియం క్లోరైడ్) ఎక్కువ శాతం ఉంటుంది. సముద్రాలలోని నీటి నుండి ఉప్పు (సోడియం క్లోరైడ్) ను వేరు చేయడానికి యేర్పాటు చేసుకునే కయ్యలను ఉప్పు నీటి కయ్యలు అంటారు. కయ్యలలోనికి సముద్రంలోని నీరు మోటారు పంపుల ద్వారా నింపి నిలువ చేస్తారు. 

ఉప్పు నీటి కయ్యలలోని లవణంతో కూడిన నీటినుండి నీరు, సూర్యుని నుంచి వెలువడే ఉష్ణోగ్రత వల్ల బాష్పీభవనం చెంది ఉప్పు యేర్పడుతుంది.

## మూలాలు

వర్గం:వనరుల సంగ్రహణం
వర్గం:జలాశయాలు
ప్లాస్టిక్ మల్చింగ్

ప్లాస్టిక్ షీటును మొక్క చుట్టూ నేలపై కప్పడాన్ని ప్లాస్టిక్ మల్చింగ్ అంటారు.

మొక్క చుట్టూ మల్చింగ్ షీటును పరిస్తే భూమిలోని తేమ ఆరిపోకుండా ఉంటుంది. దీని ద్వారా నీటిని 30-70 శాతం వరకూ ఆదా చేయవచ్చు. 

మల్చింగ్ షీటు వల్ల కలుపు మొక్కల బెడద 85 శాతం వరకూ తగ్గుతుంది. మల్చింగ్ షీటు మొక్క వేర్ల చుట్టూ ఉండే వాతావరణ పరిస్థితుల్ని నియంత్రిస్తుంది. దీనివల్ల వేర్లు ఆరోగ్యంగా, దృఢంగా పెరుగుతాయి. 

వర్షపు నీరు నేరుగా భూమి పైన పడి మట్టి కోతకు గురి కాకుండా మల్చింగ్ షీటు అడ్డుకుంటుంది. తద్వారా భూసారాన్ని పరిరక్షించుకోవచ్చు. 

సంప్రదాయ పద్ధతితో పోలిస్తే మల్చింగ్ షీటు పరచిన పొలంలో ఎరువుల్ని మొక్కలు పూర్తి స్థాయిలో వినియోగించుకుంటాయి. 

పారదర్శకమైన మల్చింగ్ షీట్లను పరచిన చేలల్లో సూర్యరశ్మి ధారాళంగా ప్రసరించి భూమిలో దాగి ఉండే క్రిమికీటకాలు, తెగుళ్ల వ్యాప్తికి కారణమైన సూక్ష్మజీవులు నశిస్తాయి. 

షీట్లు పరవడానికి తొలుత కూలీలు అవసరమైనప్పటికీ ఆ తర్వాత కలుపుతీత, అంతరకృషి వంటి పనులకు కూలీలపై అయ్యే ఖర్చు ఆదా అవుతుంది. 

మల్చింగ్ షీట్లను వాడడం వల్ల టమాటా, మిరప పంటల్లో దిగుబడి 50 శాతం వరకూ పెరిగినట్లు శాస్త్రవేత్తలు కనుగొన్నారు.

పుచ్చ, క ర్బూజ, కాప్సికమ్ పంటల్లో కూడా మామూలు పద్ధతిలో సాగు చేసిన దాని కంటే అధిక దిగుబడులు వచ్చాయి. 

మొదట్లో పెట్టుబడి వ్యయం కొంచెం ఎక్కువే అయినప్పటికీ ఆ తర్వాతి కా లంలో సాగు ఖర్చును బాగా తగ్గించుకోవచ్చు.

## ఎలా పరవాలి
సాగు చేసే పంట, మొక్కల మధ్య దూరాన్ని బట్టి మల్చింగ్ షీట్లను పరవాలి. 

మిరప, టమాటా, కాప్సికమ్, కర్బూజ, పుచ్చ వంటి పంటలు వేసే వారు ముందుగా 10 సెంటీమీటర్ల వెడల్పు, 15-20 సెంటీమీటర్ల ఎత్తులో బోదెలు తయారు చేసుకోవాలి.

వాటి మధ్య డ్రిప్‌లైన్‌ను ఏర్పాటు చేయాలి. సాధారణంగా కూరగాయ పంటలన్నింటికీ సింగిల్ డ్రిప్‌లైన్ సరిపోతుంది. డ్రిప్‌లైన్ పైన 25 లేదా 50 మైక్రాన్ల మల్చింగ్ షీట్లను పరిచి బోదెల కింది భాగంలో మట్టితో కప్పాలి. 

డ్రిప్‌లైన్‌కు ఇరు వైపులా 15 సెంటీమీటర్ల దూరంలో రెండు అంగుళాల వ్యాసంతో రం ధ్రాలు చేయాలి.

వాటి మధ్య విత్తనాలు విత్తుకోవాలి. లేదా నారు మొక్కలు నాటాలి. విత్తనం మొలకెత్తే వరకూ లేదా నారు మొక్కలు నిలదొక్కుకునే వరకూ ప్రతి రోజూ ఎక్కువ మొత్తంలో నీటిని అందించాలి. 

ఆ తర్వాత సీజన్‌ను బట్టి ప్రతి రోజూ అవసరమైన మేరకు డ్రిప్ ద్వారా నీటిని వదలాలి. ఎరువుల్ని కూడా డ్రిప్ ద్వారా అందించవచ్చు. వేసే పంట, మొక్కల మధ్య దూరాన్ని బట్టి ఎకరానికి మల్చింగ్ షీట్ల కొనుగోలుకు 10-15 వేల రూపాయలు ఖర్చవుతాయి. 

## ఉద్యాన శాఖ రాయితీ
ఉద్యాన శాఖ వారు మల్చింగ్ షీట్లను రాయితీపై అందిస్తున్నారు.

## ఇవి కూడా చూడండి
మల్చింగ్‌

## బయటి లింకులు
*మల్చింగ్‌తో ఎన్నెన్నో ప్రయోజనాలు 

*వ్యవసాయ రంగంలో ప్లాస్టిక్స్‌

వర్గం:వ్యవసాయం
మల్చింగ్

మొక్క చుట్టూ వ్యాపించి ఉన్న వేరు వ్యవస్థను ఏదైనా పదార్థంతో కప్పడాన్నే మల్చింగ్ అం టారు. 

ఈ పద్ధతి ద్వారా సాగునీటిని ఆదా చేయవచ్చు.

మల్చింగ్ కోసం వరి పొట్టు, రంపపుపొట్టు, చెరకుపిప్పి, ఎండిన ఆకులు, చిన్నచిన్న గులకరాళ్లను వాడుతుం టారు. 

వరి గడ్డి, చెరుకు పిప్పి, కొబ్బరి పీచు వంటి ఏ సేంద్రియ (కాలక్రమంలో కుళ్లి భూమిలో కలిసిపోయే) పదార్థంతోనైనా మల్చింగ్ చేయవచ్చు. 

పీకేసిన కలుపు మొక్కలు, రాలిన ఆకులు, చొప్ప కూడా ఉపయోగించవచ్చు. 

## మల్చింగ్ ఉపయోగాలు
మల్చింగ్ ద్వారా భూసంరక్షణ సాధ్యమవుతుంది. భూసారం పెరుగుతుంది. 

ఎండ వేడిమి నేరుగా భూమికి తగలకపోవడం వల్ల నేలలోని తేమకు, సూక్ష్మజీవులకు నష్టం లేదు.

వర్షం కురిసేటప్పుడు చినుకులు నేరుగా కుండీ, మడిలోని నేలను ఢీకొట్టడం వల్ల కలిగే నేలగట్టిదనాన్ని తప్పించుకోవచ్చు.

వర్షపు నీరు పక్కలకు పోవడానికి ఆకులు, గడ్డి మొదలైనవి అడ్డుతగలటం వల్ల భూమిపై ఎక్కువసేపు తచ్చాడుతూ నేలలోకి ఇంకుతాయి.

భూమిపై కప్పే ఆకులు మొదలైన సేంద్రియ పదార్థాలు కుళ్లిపోతుంది. ఈ ప్రక్రియలో అది నేలకు పోషకాలను అందిస్తుంది. మల్చ్ ద్వారా నేలకు సూక్ష్మపోషకాలన్నీ సమపాళ్లలో అందుతాయి.

నేలపై మల్చ్ ఉంచడం ద్వారా కలుపును అదుపులో ఉంచవచ్చు. 5 సెం.మీ. మందం మల్చింగ్ వే స్తే కలుపు 90 శాతం తగ్గుతుంది.

## ఇవి కూడా చూడండి
ప్లాస్టిక్ మల్చింగ్

పొట్టు

## బయటి లింకులు
*నేలను కప్పి ఉంచితే మేలు!

వర్గం:వ్యవసాయం
హంసపాదు

దేవాలయాలలో జరిగే ఉత్సవాల సమయంలో ఉత్సవ మూర్తులకు వివిధ వాహనాలపై గ్రామోత్సవాన్ని నిర్వహిస్తారు.

గ్రామోత్సవ సమయంలో వాహనాన్ని కొంతమంది భక్తులు తమ భుజంపై మోస్తూ ఉంటారు.

గ్రామోత్సవం జరుగుతున్నంత సేపు వాహన బరువు మోతాన్ని తమ భుజముపై ఉంచడం చాలా కష్టం కాబట్టి కొంత వెసులు బాటు కోసం ఏర్పరచుకున్న పరికరాన్ని హంసపాదు అంటారు.

హంసపాదు  T, Y ఆకారానికి మధ్యస్తంగా ఉంటుంది.

వాహనసేవ జరిగే సమయంలో వాహనాన్ని సరిగా నిలబెట్టేందుకు 4 నుంచి 8 హంసపాదులు అవసరమవుతాయి.

## తీసుకోవాల్సిన జాగ్రత్తలు
హంసపాదును వేసేటప్పుడు చేతులు, కాళ్ళు వాటి మధ్యన పడి నలిగే అవకాశం ఉన్నందున వాటిని వేసే వ్యక్తి చాలా జాగ్రత్తగా వ్యవహరించాలి.

హంసపాదును వేసినప్పుడు అది సరిగా ఉందో లేదో సరి చూసుకుని సరిగా లేకపోతే సరి చేసుకోవాలి.

హంసపాదు వేసి నిలిపిన వాహనాన్ని మళ్ళీ ముందుకు నడిపించవలసినప్పుడు అందరిని హెచ్చరించవలెను. (ఉదాహరణకు గోవిందా, శ్రీనివాసా, చెన్నకేశవా అని)

## ఇవి కూడా చూడండి
మోత ఊడలు

వర్గం:పదజాలం
వర్గం:దేవాలయాలు
వర్గం:ఉత్సవాలు
వర్గం:కార్యక్రమాలు
మడవ

ఇది వ్యవసాయ సంబంధిత పదం. వెలి దుక్కిలో నాటే పంటలకు సాలు తోలి దానిలో మొక్కలను నాట తారు. చెరకు, మిరప తోట మొదలగు వాటికి ఈ *మడవలు" తప్పని సరి. పారించే నీరు వృధా కాకుండా సమానంగా పారించ డానికి వీటిని ఏర్పాటు చేస్తారు. ముందుగా 'సాళ్లు తోలి' ఆ సాళ్లకు అడ్డంగా సుమారు పదడుగులక ఒకటి చొప్పున మరొక సాలు తోలు తారు. ఇది చిన్న కాలువగా వుపయోగిస్తారు. దీని ద్వార ఇరువైపుల వున్న సాళ్లకు నీరు పారిస్తారు. ఆ సాళ్లు మూడు లేక ఐదు(బేసి) సాళ్లుకు కలిపి నీరు పారిస్తారు. అలా నీరు పారించే చిన్న అడ్డు కట్టను ***మడవ*** అంటారు. ఒక వైపు 'మడవ' కట్టి అది పారగానె దాని కెదురుగా వున్న సాళ్లకు మరొక 'మడవ' కట్టి ఆ సాళ్లను కూడ పారిస్తారు. అలా ఆ చిన్న కాలువ గట్టుకున్న మట్టిని పారతో తీసి కాలవకు అడ్డుగా వేస్తె ఆ కాలువలో పారె నీరు సాళ్లలోకి పారు తుంది. అది పారిన తర్వాత ఆ అడ్డు కట్టను పారతో తొలిగించి మరొక సాళ్లలోనికి పారిస్తారు. దీనినే 'మడవ' కట్టడం అంటారు. ఆ విదంగా ఒక పార మందం కాలువ గట్టును తొలగించడమును 'మడవ' అంటారు. అలాగె నీరు పారె మూడు సాళ్లను (లేదా ఐదు సాళ్లను కూడ) 'మడవ' అంటారు. ఒక్కో కాలవకు దాని పొడవును బట్టి సుమారు ఒక్కోవైపు ఐదు లేక ఆరు 'మడవలు' వుంటాయి. (పద ప్రయోగాలు: మడవ సరిగా కట్టక పోతె నీరు పొల్లి పోయి మడవ తెగి పోతుంది.  ,,,  ఇంకా నాలుగు 'మడవలు' కూడ పారలేదు అప్పుడే కరెంటు పోయిందా?) ఇక్కడున్న చిత్రం లేత చెరుకు తోటకు వున్న కాలువలు, మడవలు, సాళ్లను గమనిస్తే *మడవ'' అంటే వివరంగా తెలుస్తుంది.
thumb|right|లేత చెరుకు తోటకు వేసిన సాళ్లు, మడవలు, కాలువలు.


File:Channel into a field (YS) (2).jpg|రెండు కయ్యలకు ఒకేసారి మడవ కట్టవలసినప్పుడు ఈ విధంగా కాలువలో పారే నీటిలో కొంత భాగం మాత్రమే ఒక కయ్యకు వదలి మిగతా నీటిని కాలువ ద్వారా మరొక కయ్యకు వదిలేస్తారు. రైతు కొంత సమయం విరామం తీసుకోవాలను కున్నప్పుడు ఈ విధానాన్ని పాటిస్తాడు.
File:Channel into a field (YS) (3).jpg|ఒక కాలువలో పారే నీరు పూర్తిగా ఒక కయ్యకు వదలిన దృశ్యం
File:Channel into a field (YS) (1).jpg|కయ్యకు చాలినన్ని నీరు పారినాక మడవను బిగించిన దృశ్యం


వర్గం:వ్యవసాయం
ఎలిమినేటి మాధవ రెడ్డి

**ఎలిమినేటి మాధవరెడ్డి** ( 1949 మే 1 - 2000 మార్చి 7) తెలుగుదేశం పార్టీ నాయకుడు. అతను ఆంధ్రప్రదేశ్ రాష్ట్ర హోం మంత్రిగా పనిచేశాడు. భువనగిరి శాసనసభ నియోజకవర్గం నుండి తెలుగు దేశం పార్టీ తరుపున 1985 నుండి 2000 వరకు ప్రాతినిధ్యం వహించాడు. సర్పంచ్ స్థాయి నుండి రాష్ట్ర మంత్రి స్థాయి వరకు ఎదిగాడు. ప్రజా మన్నన పొందిన వ్యక్తి. 2000 మార్చి 7 రోజున రాత్రి యాదగిరి గుట్ట నుండి హైదరాబాదుకు తిరిగి వెళ్తుండగా రంగారెడ్డి జిల్లా ఘట్కేసర్ వద్ద మావోయిస్టులు అమర్చిన మందుపాతరకు గురై దుర్మరణం పాలయ్యారు.

## ప్రారంభ జీవితం
అతను నరసారెడ్డి, లక్ష్మమ్మ దంపతులకు జన్మించాడు. అతను ఉమాదేవిని వివాహమాడాడు. వారికి ఇద్దరు కుమార్తెలు (సృజన, శ్వేత) ఒక కుమారుడు (సందీప్).

## విద్య
అతను 1974లో బి.ఇ (ఎలక్ట్రికల్ ఇంజనీరు) డిగ్రీని ఉస్మానియా విశ్వవిద్యాలయము నుండి పొందాడు.

## జీవితం
అతను 1981లో రాజకీయ జీవితాన్ని ప్రారంభించాడు. అతను వడపర్తి (తన జన్మ ప్రదేశం) నుండి ఏకగ్రీవంగా సర్పంచ్ గా 1981 మే 5 న ఎన్నికయ్యాడు. అతను తెలుగు దేశంపార్టీ తరపున భువనగిరి అసెంబ్లీ నియోజకవర్గం నుండి పోటీ చేసి 1985 లో గెలుపొందాడు. అతను తెలుగుదేశం ప్రభుత్వంలోని నందమూరి తారక రామారావు, నారా చంద్రబాబునాయుడు మంత్రి వర్గాలలో వివిధ మంత్రిత్వ శాఖలలో పనిచేసాడు. అతను ఎన్.టి.రామారావు మంత్రివర్గంలో ఆరోగ్య శాఖా మంత్రిగా 9 నెలల పాటు (డిసెబరు 1994 నుండి 1995 ఆగస్టు) పనిచేసాడు. చంద్రబాబు మంత్రి వర్గంలో హోం మంత్రిగా నాలుగు సంవత్సరాలు (1995 సెప్టెంబరు నుండి 1999) వరకు 1999 అక్టోబరు 11 నుండి తన మరణం వరకు పంచాయితీ రాజ్, రూరల్ డెవలప్‌మెంటు మంత్రిగా కొనసాగాడు.

## మరణం
అతను ఘటకేసర్ నక్సలైట్లు పెట్టిన మందుపాతర కారణంగా 2000 మే 7 న మరణించాడు. తెలంగాణ రాష్ట్రంలోని నల్గొండ జిల్లాలో గల శ్రీశైలం ఎడమ కాలువకు అతని జ్ఞాపకార్థం ఎలిమినేటి మాధవరెడ్డి ప్రాజెక్టు పేరును పెట్టారు.

## మూలాలు

వర్గం:1949 జననాలు
వర్గం:2000 మరణాలు
వర్గం:తెలుగుదేశం పార్టీ రాజకీయ నాయకులు
వర్గం:యాదాద్రి భువనగిరి జిల్లా రాజకీయ నాయకులు
వర్గం:విధి నిర్వహణలో మరణించినవారు
వర్గం:హత్య చేయబడ్డ తెలంగాణ వ్యక్తులు
మోత కర్రలు

బరువుగా ఉన్న ఒక వస్తువును కొంతమంది కలిసి ఆ వస్తువు మోయడానికి ఉపయోగించిన కర్రలను **మోతకర్రలు** అంటారు.

## మోతకర్రల లక్షణాలు
మోతకర్రల పరిమాణం ఎక్కువగా ఉన్నా బరువు తక్కువగా ఉండాలి.

మోతకర్రలు చక్కగా పొడవుగా ఉండాలి.

మోతకర్రలు నునుపుగా ఉండి మోసే వారికి అనుకూలంగా ఉండాలి.

ఈ కర్రలపై ఎక్కువ బరువు పడినప్పటికి అవి విరగకుండా తట్టుకొని ఉండగలగాలి. 

ఇవి తొందరగా చెడిపోకుండా ఎక్కువకాలం నిలువ వుండగలగాలి.

ఈ కర్రలు జంపింగ్ ఇస్తున్నప్పటికి ఈ జంపింగ్ మోసే వారికి అనుకూలంగా ఉండాలి.

## మర్రి ఊడలు
బలంగా ఎదిగిన మర్రి చెట్టు ఎత్తుగా ఉన్న తన శాఖల నుండి ఊడలు అనబడే తన కొమ్మ వేర్ల ద్వారా  భూమిలోనికి పాతుకొని బలంగా తయారవుతాయి.

ఈ విధంగా భూమిలోనికి పాతుక్కున్న మర్రి ఊడలు కొన్ని దశాబ్దముల తరువాత లావుగా తయారవుతాయి.

లావుగా తయారైన ఈ మర్రి ఊడలను నరికి మోత మోయడానికి ఉపయోగిస్తారు. ఈ విధంగా మోయడానికి అనుకూలంగా తయారు చేసుకున్న మర్రి ఊడలను మోత ఊడలు లేక మోత కర్రలు అని అంటారు.

## దేవాలయాలలో మోత ఊడలు
దేవాలయాలలో వివిధ వాహనాలపై ఉత్సవ విగ్రహాలకు గ్రామోత్సవాన్ని నిర్వహించేటప్పుడు మోత కర్రలుగా తేలికగా బలంగా ఉండే మోత ఊడలను ఉపయోగిస్తారు.

దేవాలయాలలో ఎక్కువగా వాడే మోత ఊడల పొడవు 16 నుంచి 24 అడుగుల పొడవు కలిగి ఉంటాయి.

ఉత్సవ విగ్రహాలకు గ్రామోత్సవాన్ని నిర్వహించేటప్పుడు రెండు సమాన పొడవు గల మోత ఊడలను ఉపయోగిస్తారు. కొన్ని సందర్భాలలో మరింత ఎక్కువ బరువు ఉన్న వాహన సేవల సమయంలో మరింత ఎక్కువ మంది మోతవారు అవసరమయ్యే సందర్భాలలో నాలుగు మోతకర్రలను ఉపయోగిస్తారు.

## తీసుకోవాల్సిన జాగ్రత్తలు
మోతకర్రలుగా మోత ఊడలను ఉపయోగించే ముందు వీటికి అనేక పరీక్షలు చేయవలసి ఉంటుంది.

దేవాలయాలలో మోత ఊడలను ఉపయోగించే ముందు వాటికి కొన్ని రకాల పూజలను చేయవలసి ఉంటుంది.

## ఇవి కూడా చూడండి
హంస పాదు

వర్గం:వృక్ష శాస్త్రము
వర్గం:వస్తువులు
తిరుమల ప్రధానాలయం

**తిరుమల ప్రధానాలయం** అయిన గర్భగుడిలో శ్రీవారి దివ్య మంగళ విగ్రహంతో పాటు 4 విగ్రహాలుగా దర్శనమిచ్చే నలుగురు మూర్తులున్నారు. వీరినే చతుర్బేరాలు అంటారు. బేర మంటే విగ్రహం అని అర్ధం.

## 1.కౌతుక బేరం
ఇక్కడ నిత్య సేవలన్నీ కౌతుక బేరానికి నిర్వహిస్తారు.

ఈయన భోగ శ్రీనివాసుడు.

7వ శతాబ్దంలో పల్లవ యువరాణి సమవాయి ఈ విగ్రహాన్ని బహుకరించారు.

రోజువారి అభిషేకాలు, దీపారాధన నైవేద్యాలన్ని భోగ శ్రీనివాసునికే జరపడం ఆచారంగా వస్తుంది.

## 2.బలి బేరం
సొమ్ము అప్పగింతలు, కొలువు బలి బేరానికి జరుగుతాయి.

గర్భగుడిలో ఉండే శ్రీవారి చిన్న విగ్రహం. ఈయన కొలువు శ్రీనివాసుడు.

మూల విరాట్ కు తోమాలసేవ తరువాత కొలువు శ్రీనివాసుని ఆలయ మండపానికి తీసుకువచ్చి రోజువారి పంచాంగ శ్రవణం జరిపిస్తారు.

## 3.స్నపన బేరం
స్నపన బేరం ఈ మూర్తిని 11వ శతాబ్దం వరకు ఉత్సవ విగ్రహంగా పూజించారు.

ఈయనే ఉగ్ర శ్రీనివాసుడు. శ్రీదేవి భూదేవి సహిత శ్రీవారీయన.

## 4.ఉత్సవ బేరం
ఉత్సవ కార్యక్రమాలన్ని ఉత్సవ మూర్తులైన శ్రీదేవి, భూదేవి సహిత మలయప్పస్వామికి నిర్వహిస్తున్నారు.

మలయప్పస్వామి వారు ఉత్సవాలతో వైభోగం వెలిగిస్తారు. ఉత్సవాలలో ఉత్సవ బేరాన్ని ఊరేగిస్తున్నారు. ఉత్సవ బేరమంటే మలయప్పస్వామి.

బ్రహ్మోత్సవాలలో బ్రహ్మా వెలిగించే స్వామి ఈయనే. భక్త కోటికి దర్శనమిస్తూ సాగిపోతుంటారు.

ఈయనకు ఇరువైపులా 24 అంగుళాల ఎత్తున శ్రీదేవి భూదేవి కొలువైయున్నారు.

## ధృవ బేరం
స్వామి వారి ప్రతిమను ధ్రువ బేరం అంటారు. నిశ్చల, ధీర, గంభీర మూర్తి శ్రీవారు.

ధ్రువమూర్తినే దేవదేవుడు ఈయనకు నిత్య సేవలు అందుతున్నాయి. భక్తుల కోర్కెలు తీర్చే భారం మాత్రం ఈ మూర్తులలో ధ్రువ మూర్తిది. అంటే ప్రధాన మూర్తి శ్రీ వెంకటేశ్వరునిదే.

గర్భాలయంలో దర్పంగా చిద్విలాసం చిందించే స్వామియే బ్రహ్మాండ నాయకుడు మూల విరాట్. ఆగమ పరిభాషలో ఈ మూల విరాటునే ధ్రువ బేరం అని పిలుస్తున్నారు.

దేవ దేవుని విగ్రహం ఎత్తు తొమిదిన్నర అడుగులు. ప్రతి రోజు అనేక రకాల పూలతోను బంగారు నగలతోను ఈ ధ్రువ బేరాన్ని అలంకరిస్తారు. గర్భగుడిలో అలంకరించే విరిదండలు మరింత శోభను తెస్తాయి.

ఇక్కడ శ్రీనివాసునికి ఇరువైపులా ఇష్ట సకులుండరు. వీరిరువురు స్వామి వారి వక్ష స్థలం మీద దర్శన మిస్తుంటారు.

## ఆనంద నిలయ విమానం
గర్భాలయం మీద మనకు బంగారు పూత పూసిన గోపురం కనిపిస్తుంది. దీనిని ఆగమ భాషలో విమానం అంటారు. శ్రీవారి దేవాలయం మీద ఉన్న విమానానికి ఆనంద నిలయ విమానమని పేరు. ఇది త్రిదళ విమానం. ఈది మూడు అంతస్తులుగా ఏర్పాటు చేయబడింది.

ప్రధాన విగ్రహంతో పాటు ఈ నలుగురు మూర్తులు శ్రీవారి ఆలయంలో కొలువై భక్తుల కోర్కెలు తీరుస్తున్నారు.

## తొలి దర్శనం
శ్రీ వారి ఆలయం బంగారు వాకిలి తలుపులు తెల్లవారు జామున 3 గంటలకు సుప్రభాత సేవ సమయంలో అర్చకుల చే తెరువబడుతాయి. ఆ సమయంలో బంగారు వాకిలి లోపలికి అర్చకులు, జీయంగారు స్వామి, ఏకాంగితో పాటుగా 'సన్నిధి గొల్ల' అనబడే ఒక యాదవుడూ మాత్రమే ప్రవేశిస్తారు.

## భక్తులకు దర్శనం
1506

**1506** గ్రెగోరియన్‌ కాలెండరు యొక్క మామూలు సంవత్సరము. 

## సంఘటనలు

* జనవరి 14: *లావోకోన్ అండ్ హిస్ సన్స్* యొక్క సాంప్రదాయిక విగ్రహం రోమ్‌లో కనుగొన్నారు. గియులియానో డా సంగాల్లో, మైఖేలాంజెలో ల సిఫారసు మేరకు, పోప్ జూలియస్ II దీనిని కొనుగోలు చేసి, ఒక నెల తరువాత వాటికన్‌లో బహిరంగ ప్రదర్శనలో ఉంచాడు.
* జనవరి 22: పోప్ జూలియస్ II ఆధ్వర్యంలో శాశ్వత ఉత్సవ, ప్యాలెస్ గార్డులుగా పనిచేయడానికి స్విస్ గార్డ్ వాటికన్ చేరుకుంది .
* ఏప్రిల్ 18: ఓల్డ్ సెయింట్ పీటర్స్ బసిలికా స్థానంలో పోప్ జూలియస్ II రోమ్‌లోని కొత్త (ప్రస్తుత) సెయింట్ పీటర్స్ బసిలికాకు పునాది రాయి వేశాడు .
* ఏప్రిల్ 19 &#x2013; 21: లిస్బన్ ఊచకోత : పోర్చుగల్‌లోని లిస్బన్‌లో కాథలిక్కులు వేలాది మంది యూదులను హింసించి చంపారు. 

* ఆగష్టు 19: సిగిస్మండ్ ఐ ది ఓల్డ్ తన సోదరుడి తరువాత పోలాండ్ రాజయ్యాడు. 
* నవంబర్ 6: పోప్ జూలియస్ II వ్యక్తిగతంగా తన దళాలను బోలోగ్నాలోకి నడిపిస్తాడు, బహిష్కరించబడిన నిరంకుశుడు గియోవన్నీ II బెంటివోగ్లియో నుండి నగరాన్ని తిరిగి వశం చేసుకున్నాడు. 
* పోర్చుగీసు నావికుడు ట్రిస్టో డా కున్హా ట్రిస్టన్ డా కున్హా ద్వీపాలను చూసాడు, వాటికి తన పేరే పెట్టాడు.
* లియోనార్డో డా విన్సీ *[[మోనాలిసా|మోనాలిసాపై]]* తన పనిని పూర్తి చేశాడు.
* తుళువ వీరనరసింహ రాయలు విజయనగర సామ్రాజ్యం గద్దె నెక్కాడు. ఇతడితో తుళువ వంశ పాలన మొదలైంది.

## జననాలు
‍

## మరణాలు

* మే 20: క్రిష్టొఫర్ కొలంబస్, అమెరికా ఖండాన్ని కనుగొన్న వ్యక్తి. (జ.1451)
* సాళువ వంశానికి చెందిన రెండవ నరసింహరాయలు మరణించాడు. పేరుకే అతడు రాజైనప్పటికీ, అతడి పాలనా కాలమంతా అతణ్ణి ఖైదులో ఉంచి తుళువ నరస నాయకుడు పరిపాలన చేసాడు. నరస నాయకుడి మరణం తరువాత, అతడి కుమారుడూ తుళువ నరసింహ రాయలు పరిపోఅలనను కొనసాగించాడు. చివరికి తుళువ నరసింహ రాయలు సాళువ నరసింహ రాయలను హత్య చేయించి తానే గద్దెనెక్కాడు.

## పురస్కారాలు

## మూలాలు

వర్గం:
వర్గం:1500లు
1494

**1494** గ్రెగోరియన్‌ కాలెండరు యొక్క మామూలు సంవత్సరము. 

## సంఘటనలు
thumb|కుడి|జమైకా ద్వీప మ్యాప్

* జనవరి 25: అల్ఫోన్సో II నేపుల్స్ రాజు అయ్యాడు.

* మే 5: క్రిస్టోఫర్ కొలంబస్ మొదటిసారి జమైకాను చూస్తాడు .

* జూన్ 7: టోర్డిసిల్లాస్ ఒప్పందం : స్పెయిన్, పోర్చుగల్లు కొత్త ప్రపంచాన్ని పంచుకున్నాయి.
* జూన్ 25: యూరోపియన్లు గమనించిన మొట్టమొదటి హరికేన్ హిస్పానియోలాపై లా ఇసాబెలా యొక్క స్పానిష్ స్థావరాన్ని తాకింది. 

* నవంబర్ 10: ఫ్రా లూకా పాసియోలీ యొక్క *సుమ్మా డి అరిథ్మెటికా, జ్యామెట్రియా, ప్రొపార్షియాని ఎట్ ప్రొపార్షియలిటీ*ని వెనిస్లో ప్రచురించారు., ఇందులో బీజగణితం యొక్క మొట్టమొదటి ముద్రిత విశేషం ఉంది. డబుల్-ఎంట్రీ అకౌంటింగ్ సిస్టమ్ యొక్క వివరణ కూడా ఉంది.
* నవంబర్ 17: 1494-98 నాటి ఇటాలియన్ యుద్ధం : ఫ్రాన్స్‌కు చెందిన చార్లెస్ VIII యొక్క సైన్యాలు ఫ్లోరెన్స్‌లోకి ప్రవేశించాయి. 
* 

## జననాలు

* సెప్టెంబర్ 8: శ్రీ చాంద్, ఉదసి సన్యాసి శాఖ యొక్క భారతీయ వ్యవస్థాపకుడు (మ .1629 )
* నవంబర్ 6: సులేమాన్ ది మాగ్నిఫిసెంట్, ఒట్టోమన్ సుల్తాన్ (మ .1566 )

‍

## మరణాలు

## పురస్కారాలు

*
వర్గం:1490లు
సంరక్షకుడు (లీగల్)

బిడ్డకు తండ్రి సంరక్షకుడుగా ఉంటాడు. తండ్రి లేక లేకపోతే తల్లి సంరక్షకురాలిగా ఉంటుంది.

తల్లిదండ్రులు లేని బిడ్డకు బంధువులలో ఒకరు సంరక్షకుడిగా ఉంటారు.

కొన్ని పరిస్థితులలో బిడ్డకు మైనారిటీ తీరేంత వరకు న్యాయస్థానం సంరక్షకుడిని నియమిస్తుంది. ఈ సంరక్షకుడు ఆ బిడ్డకు సంబంధించిన వ్యక్తిగత, ఆర్థిక పరమైన లావాదేవిలకు ఆ బిడ్డ మైనారిటీ తీరేంత వరకు బాధ్యత వహించవలసి ఉంటుంది.

## న్యాయస్థానం సంరక్షకుడిని నియమించే పద్ధతి
బిడ్డకు సంరక్షకుడిగా ఉండాలనుకునే వ్యక్తి లాయరు ద్వారా అపాయింట్‌మెంట్ అండ్ డిక్లరేషన్ ఆఫ్ గార్డియన్ కింద కోర్టులో ఒక కేసు ఫైల్ చేయాలి.

తనను ఈ బిడ్డకు సంరక్షకుడిగా అపాయింట్ చేస్తూ డిక్లేర్ చేయమని కోర్టువారిని ఈ ఫైల్ లో కోరాలి.
 
ఈ కేసులను సామాన్యంగా జిల్లా కోర్టులు మాత్రమే ఎంటర్‌టెయిన్ చేస్తాయి.

ఈ కేసు ఫైల్ చేసినప్పుడు కోర్టు వారు ఆ వ్యక్తి యొక్క క్యారెక్టర్, సంపాదన మార్గాలు, ఆస్తి,పాస్తులు బిడ్డతో ఉండే అనుబంధం, బిడ్డ మైనరా? కాదా? ఎన్నిరోజుల్లో మైనారిటీ తీరుతుంది... ఇవేగాక, బిడ్డను ప్రత్యేకంగా ప్రశ్నించి, ఇతనితో జీవించడం ఇష్టమా కాదా అని పరిశీలించాక సంరక్షకుడిగా ఉండే వ్యక్తికి కొన్ని షరతులను పెట్టి వాటికి ఒప్పుకుంటే ఆ బిడ్డకి ఇతన్ని సంరక్షకుడిగా నియమిస్తుంది.

వర్గం:మానవ సంబంధాలు
వర్గం:న్యాయ శాస్త్రము
1767

**1767** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 1: గ్రీన్విచ్ లోని రాయల్ అబ్జర్వేటరీలో బ్రిటిష్ ఖగోళ శాస్త్రవేత్త నెవిల్ మాస్క్లీన్ నిర్మించిన *ది నాటికల్ అల్మానాక్ అండ్ ఏస్ట్రనామికల్ ఎఫెమెరిస్* యొక్క మొదటి వార్షిక వాల్యూమ్, వెలువడింది 
* ఫిబ్రవరి 27: స్పెయిన్ రాజు కార్లోస్ III ప్రపంచవ్యాప్తంగా స్పానిష్ సామ్రాజ్యం నుండి జెస్యూట్లను బహిష్కరించాలని ఒక ఉత్తర్వు జారీ చేశాడు . 
* మార్చి 24: ఫోర్ట్ సెయింట్ లూయిస్ వద్ద సెటిల్మెంట్ నిర్మాణానికి ఖర్చు చేసిన డబ్బుకు ఫ్రెంచ్ అడ్మిరల్ లూయిస్ ఆంటోయిన్ డి బౌగెన్విల్లేకు పరిహారంగా ఇచ్చి స్పెయిన్, ఫ్రాన్స్ నుండి ఫాక్లాండ్ దీవులను పొందింది.  
* జూలై 3
** పసిఫిక్ మహాసముద్రంలోని పిట్‌కైర్న్ ద్వీపాన్ని మొదటిసారిగ హెచ్‌ఎంఎస్ *స్వాలో* నుండి చూసారు.
** ఇప్పటికీ ముద్రణలో ఉన్ననార్వే యొక్క అత్యంత పురాతన వార్తాపత్రిక, *అడ్రెస్సేవిసెన్* ప్రచురణ మొదలైంది. 
* 

## జననాలు
thumb|త్యాగరాజు
* మార్చి 15 &#x2013; ఆండ్రూ జాక్సన్, అమెరికా 7 వ అధ్యక్షుడు (మ .1845 )
* మే 4: త్యాగరాజు, సంగీత సామ్రాజ్య చక్రవర్తి. (మ.1847)
* జూలై 11: యునైటెడ్ స్టేట్స్ యొక్క 6 వ అధ్యక్షుడు జాన్ క్విన్సీ ఆడమ్స్,
* 

## మరణాలు

* జనవరి 22: జోహన్ గాట్లోబ్ లెమాన్, జర్మన్ ఖనిజ శాస్త్రవేత్త, భూవిజ్ఞాన శాస్త్రవేత్త (జ .1719 )

## పురస్కారాలు

## మూలాలు


*